Държавен вестник, бр. 106, 2000 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  106
(2) В случая по ал. 1 управляващото дружест-
во или банката депозитар откриват към своята
сметка в Централния депозитар подсметки на
акционерите на инвестиционното дружество.
(3) За изпълнение на дейността по ал. 1 уп-
равляващото дружество е длъжно да осигури:
1. ползването на мрежа от офиси (“гишета”),
където да се приемат и изпълняват поръчките
за покупка и обратно изкупуване на акции и да
се осъществяват контактите с инвеститорите и
акционерите на инвестиционното дружество;
2.  приемането на поръчки за покупка и про-
дажба на акции всеки работен ден.
(4) Подаване на поръчки чрез пълномощ-
ник, както и приемане на поръчки за покупка
или обратно изкупуване на акции на инвести-
ционното дружество, подадени по телефона или
чрез друг дистанционен способ за комуникация
от акционери на дружеството и/или инвестито-
ри, е допустимо при съответно прилагане на
чл. 17, ал. 3 и 4 от Наредбата за изискванията
към дейността на инвестиционните посредни-
ци, приета с Постановление № 68 на Министер-
ския съвет от 2000 г. (обн., ДВ, бр. 37 от 2000 г.;
попр., бр. 56 от 2000 г.; изм., бр. 92 от 2000 г.).
(5) Получените от управляващото дружест-
во парични средства, предоставени от инвести-
тори за придобиване на акции на инвестицион-
но дружество от отворен тип, се съхраняват до
издаването на заплатените с тях акции в банка-
та депозитар по сметка на инвестиционното
дружество, специално открита за тази цел и
управлявана от управляващото дружество. По-
лучените в брой парични средства задължител-
но се внасят в банковата сметка по предходно-
то изречение най-късно до края на следващия
работен ден.
Раздел III
Текущо и периодично информиране
Чл. 17. Управляващото дружество е длъжно
да информира лицето, чиято дейност или порт-
фейл управлява, за:
1. промяна в състава на управителния и/или
контролния си орган и в начина на представля-
ване, включително промени в лицата, оправо-
мощени да управляват и да представляват дру-
жеството, без да са членове на съветите;
2. влязло в сила решение за прилагане на
принудителна административна мярка по
ЗППЦК;
3. вземане на решение за преобразуване;
4. образувани съдебни или арбитражни про-
изводства, по които дружеството е страна, ако
такива са имали или могат да имат съществено
влияние върху дейността му;
5. заведени искови молби за откриване на
производство по несъстоятелност, както и ре-
шения или искане за прекратяване и обявяване
в ликвидация на дружеството;
6. всяка друга промяна, която може да се
отрази на изпълнението на сключения договор.
Чл. 18. (1) Управляващото дружество е длъж-
но най-малко веднъж месечно да изпраща на
адреса, посочен от лицето, с което има сключен
договор за управление, писмен отчет със след-
ната минимална информация:
1. направените промени в структурата на
портфейла и обосновка за тях;
2. стойността на портфейла в началото и в
края на отчетния период;
3. извършените разходи по управление на дей-
ността или портфейла през отчетния период.
(2) Отчетът по ал. 1 до инвестиционното дру-
жество, с което управляващото дружество има
сключен договор, трябва да съдържа и данни за:
1. обема и структурата на инвестициите в
портфейла, в т. ч. по отрасли;
2. финансовото състояние на другите активи
в началото и в края на отчетния период;
3. нетната стойност на активите на дружест-
вото в началото и в края на отчетния период;
средната месечна нетна стойност на активите;
4. данни за обявените емисионна стойност и
цена на обратно изкупуване и датите на тяхно-
то обявяване;
5. брой и цени на издадените (продадените)
акции;
6. брой и цени на изкупените обратно акции;
7. сключените сделки с активи от портфейла
на инвестиционното дружество.
(3) Отчетът трябва да съдържа обобщена
информация на данните за изминалия период,
както и на съответните данни за предходните
два отчетни периода, представена в сравнител-
на таблица.
Чл. 19. Управляващото дружество изпраща
на депозитарната институция на лицето, чиято
дейност или портфейл управлява, информация-
та, необходима за дейността є, включително:
1. отчета по чл. 18;
2. информацията по чл. 27, ал. 2, т. 1, 4—6 и
чл. 28, т. 1—8 до края на работния ден след впис-
ването на тези данни в съответния дневник;
3. информацията по чл. 28, т. 10—12, 14—16
до края на работния ден след изпълнението на
поръчката и вписването на данните в дневника.
Г л а в а  ч е т в ъ р т а
КАПИТАЛОВА АДЕКВАТНОСТ И ЛИКВИД-
НОСТ НА УПРАВЛЯВАЩОТО ДРУЖЕСТВО
Чл. 20. Управляващото дружество трябва да
има внесен капитал в размер не по-малък от
100 хил. лв. към момента на издаване на разре-
шението по чл. 204 ЗППЦК.
Чл. 21. (1) В едногодишен срок от вписва-
нето на дружеството в търговския регистър
стойността на собствения капитал по счето-
водния баланс, намалена със стойността на
невнесения капитал на управляващото дру-
жество, не може да бъде по-малка от 80 на
сто,  а след изтичането на този срок—по-мал-
ка от 100 на сто от минималния размер на
капитала по чл. 20.